### Beslutninger:

Fremsendes til Kulturudvalget til behandling i henhold til beslutning i byrådets møde den 11. maj 2022.

### Resume

Der afrapporteres årligt for udviklingen i [adresse] restancer i forbindelse med regnskabsaflæggelse. Indeværende indstilling er en kort redegørelse for restanceudviklingen i 2021 samt en beskrivelse af de aktiviteter, som udviklingen kan tilskrives. Der er i 2021 sket et mindre fald i de skattefinansierede restancer på 0,7% svarende til 2,84 mio. kr. Det vurderes at være et relativt lille fald i kommunens restancer, hvilket overordnet kan tilskrives:

Statens inddrivelsessystem (PSRM) i Gældsstyrelsen endnu ikke er velfungerende, hvilket har en betydelig negativ effekt på udviklingen i kommunens restancer.

Magistratsafdelingen for Kultur og Borgerservice (MKB) løbende igangsætter kompenserende tiltag, som styrker den kommunale opkrævning

Derudover er der i 2018 indført en investeringsmodel, som årligt har tilført området 1 mio. kr. til og med 2022 til indsatsen ”Smartere opkrævning og særlig ringeaktivitet”. Det er vurderingen, at denne investering har sikret indhentelsen af restancer for minimum 7,6 mio. kr. i 2021, hvorfor det foreslås, at investeringsmodellen permanentgøres, så længe ordningen er rentabel.

### Beslutningspunkter

Det indstilles:

At 1) orientering om restanceudviklingen tages til efterretning.

At 2) investering i ”Smartere opkrævning og særlig ringeaktivitet” permanentgøres, så længe nettoprovenuet ved indsatsen overstiger investeringen.

### Borgmesterens afdelings påtegning

Fremsendes til Magistraten.

Borgmesterens Afdeling skal gøre opmærksom på, at det ikke er i tråd med kommunens styringsprincipper, at afdelingerne foreslår finansiering fra kommunekassen.

I dette tilfælde vil langt størstedelen af effekten af ”Smartere opkrævning” tilfalde magistratsafdelingerne decentralt via betaling af flere regninger og dermed færre afskrivninger. Ydermere vurderes den ”Smartere opkrævning” også at begrænse risikoen for et kravs forældelse og have en adfærdsregulerende effekt på debitorerne. På baggrund heraf, samt at det vil være meget vanskeligt at opgøre hver enkelt magistratsafdelings andel af finansieringen, skal Borgmesterens Afdeling derfor i dette konkrete tilfælde anbefale, at finansieringen af ”Smartere

opkrævning” sker via kommunekassen, så længe nettoprovenuet ved ordningen overstiger udgifterne.

Borgmesterens Afdeling har herudover ingen bemærkninger til indstillingen.

### Sagsforløb:

Udvalg: Magistraten

Dato: 02-05-2022

Jan Lind: 6

Fremsendes til [adresse] med bemærkning, at Magistraten i mødet den 2. maj 2022 anbefaler, at byrådet tiltræder Kultur og Borgerservices indstilling af 25. marts 2022 i overensstemmelse med Borgmesterens Afdelings påtegning af 28. april 2022.